Adeg : Timsaɛraq ṭafaren-t laɛwayed n leqbayel am netta am tewsatin nniḍen, di cetwa deg wadaynin sdat n lkanun anda times tettreqriq , isufa jjerrḥen ttazen , iɣes uzemmur yeṭṭerḍiq gar yirrig imcac ṭṭsen gar-asen deg udaynin izgaren tetten leḥcic , aɣyul d userdun gnen , tafetilt n zit tgallib tberraq , taɛrict teččur d isɣaren , ɣer idwanan ikufan ččuren , ttilint daɣen di tmeɣriwin ama deg uxxam n yesli neɣ deg uxxam teslit ,nezmer ad ten t-id-naf deg yal amkan ama di laxla ama deg ubrid ama di suqq anda ttnejmaɛen aṭas n lɣaci .